Nariadenie Rady (EHS) č. 654/81
z 10. marca 1981,
ktorým sa mení a dopĺňa nariadenie (EHS) č. 3179/78 o uzatvorení dohovoru Európskym hospodárskym spoločenstvom o budúcej viacstrannej spolupráci v rybolove v Severozápadnom Atlantiku
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, a najmä na jej článok 43,
so zreteľom na návrh Komisie,
so zreteľom na stanovisko Európskeho parlamentu [1],
keďže spoločenstvo nariadením Rady (EHS) č. 3179/78 [2] schválilo Dohovor o budúcej viacstrannej spolupráci v rybolove v Severozápadnom Atlantiku;
keďže 7. júna 1979 Generálna Rada organizácie rybolovu v Severozápadnom Atlantiku prijala s účinnosťou od 1. januára 1980 zmeny a doplnky k prílohe III k Dohovoru o budúcej viacstrannej spolupráci v rybolove v Severozápadnom Atlantiku podľa článku XX, odsek 2 toho istého dohovoru, ktoré sa týkajú delimitácie hranice medzi štatistickými podoblasťami pokrývajúcimi vody medzi západným pobrežím Grónska a pobrežím Kanady;
keďže znenie dohovoru bolo následne zmenené a doplnené nariadením (EHS) č. 653/80 [3], ktorého uplatňovanie však bolo obmedzené do 31. decembra 1980, pretože bolo prijaté ako priebežné opatrenie na základe článku 103 zmluvy;
keďže je preto potrebné ustanoviť konečné zmeny a doplnky nariadenia (EHS) č. 3179/78,
PRIJALA TOTO NARIADENIE:
Článok 1
Odseky 1 písm. a) a ods. 2 písm. a) prílohy III k Dohovoru o budúcej viacstrannej spolupráci v rybolove v Severozápadnom Atlantiku, uverejnenom v prílohe k nariadeniu (EHS) č. 3179/78, sa menia a dopĺňajú v súlade s prílohou k tomuto nariadeniu.
Článok 2
Týmto sa zrušuje nariadenie (EHS) č. 653/80.
Článok 3
Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch
V Bruseli 10. marca 1981